Olietenker slaan om, Van Reenenspas gesluitFoto: SA-venues.com ŉ Vragmotorbestuurder is in ŉ ernstige toestand nadat twee swaarvoertuie Vrydagoggend op die Van Reenenspas gebots het. Die botsing het veroorsaak dat een van die swaarvoertuie, ŉ olietenker, omgeslaan en sy olie oor die pad gemors het. “Die bestuurder van die olietenker is op die toneel gestabiliseer. Hy is na ŉ hospitaal in Harrismith geneem vir verdere behandeling,” het Chris Botha, ŉ woordvoerder van Netcare 911, gesê. Die pad moes vir verkeer gesluit word om die toneel op te ruim.